Η διδασκαλία με ‘παιχνίδι ρόλων’ στη βιωματική προσέγγιση του μαθήματος των Θρησκευτικών στο Γυμνάσιο
Creators: name: Μυρίδου, Μαρία Ε.
Publisher: name: Aristotle University of Thessaloniki
Year: 2021
Subjects: Παιχνίδι Ρόλων
Υπόδυση Ρόλων
Κοινωνικές Δεξιότητες
Role Playing
Social Skills

description: Ο συνεχής εμπλουτισμός των αναλυτικών προγραμμάτων του Μαθήματος των Θρησκευτικών (ΜτΘ) στο γυμνάσιο με τις νέες διδακτικές μεθόδους του Εκπαιδευτικού Δράματος, καθώς και η διαρκής ένταξη των Τεχνολογιών της Πληροφορίας και των Επικοινωνιών (ΤΠΕ) στην εκπαίδευση, ωθούν στην κριτική επανεξέταση των τάσεων, των θεωριών και των καλών πρακτικών στη διδασκαλία και την αγωγή των μαθητών. Στην πολυπολιτισμική εποχή μας το ζητούμενο σε ένα σχολικό μάθημα δεν είναι η γνώση, αλλά η διαδρομή που θα ακολουθήσει ο/η μαθητής/τρια με επαρκή ενδυνάμωση από τον/την εκπαιδευτικό, ώστε να φτάσει στην κατάκτηση της γνώσης και στην ανάπτυξη δεξιοτήτων, για να προετοιμαστεί για τη ζωή του. Η πραγματοποίηση μιας τέτοιας διαδρομής προϋποθέτει έναν εμπνευστή, τον/την εκπαιδευτικό, ένα καλοσχεδιασμένο σχέδιο μαθήματος και φυσικά τη συμμετοχική διάθεση των μαθητών/τριών. Η παρούσα διατριβή έχει στόχο να διερευνήσει την καλή πρακτική του Παιχνιδιού Ρόλων και τα οφέλη που επιφέρει στους μαθητές/τριες, ώστε αυτό να συμβάλλει στην ομαλή ένταξή τους στην σχολική κοινότητα, αλλά και σε κάθε κοινωνική ομάδα. Στην έρευνα που πραγματοποιήθηκε στη Δευτεροβάθμια Εκπαίδευση, επιχειρήθηκαν διαφορετικά Παιχνίδια Ρόλων, ενταγμένα στο σχέδιο μαθήματος, για τις τρεις τάξεις του Γυμνασίου, τα οποία στο στάδιο του αναστοχασμού συνδέθηκαν με επιλεγμένες εφαρμογές των ΤΠΕ (OpenWebQuest, Comic, Power Point). Η ποσοτική έρευνα που δομήθηκε με ερωτηματολόγιο για την αξιολόγηση του όλου εγχειρήματος είχε στόχο να διερευνήσει τα οφέλη του Παιχνιδιού Ρόλων για την αγωγή των μαθητών/τριών. Πιο συγκεκριμένα διερευνήθηκαν οφέλη Διδακτικού, Γνωστικού, Παιδαγωγικού, Κοινωνικού και Συναισθηματικού-Ψυχολογικού περιεχομένου. Για την παρουσίαση των αποτελεσμάτων της έρευνας δημιουργήθηκε ένα υπολογιστικό μοντέλο, σύμφωνα με το οποίο η προτίμηση του δείγματος παρίσταται ως δείκτης ικανός να υποδείξει την προτίμηση-αποτελεσματικότητα του Παιχνιδιού Ρόλων. Τα αποτελέσματα που συγκεντρώθηκαν είναι αρκετά ενθαρρυντικά, γιατί ο Μέσος Όρος Προτίμησης του Δείγματος αγγίζει συχνά τις προτιμήσεις ‘Μέτρια’, ‘Πολύ’, ‘Πάρα Πολύ’ για τα οφέλη του Παιχνιδιού Ρόλων που προαναφέρθηκαν. Τελικά, η ενσωμάτωση του Παιχνιδιού Ρόλων - ως μοντέλο ανάπτυξης κοινωνικών δεξιοτήτων - στη διδακτική πράξη δεν προτείνεται ως πανάκεια, αλλά αποτελεί μια ασφαλή πρακτική στη διδασκαλία του ΜτΘ και στη μετάδοση των βαθύτερων μηνυμάτων του. Οι έφηβοι με την υπόδυση ρόλων προσεγγίζουν καλύτερα τα ζητήματα της ζωής, τα οποία θέτουν οι ίδιοι και αναζητούν τις λύσεις τους, ενστερνιζόμενοι τις αλήθειες του Ευαγγελίου. Επιπρόσθετα η εν λόγω τεχνική συντελλεί στη δημιουργία ευχάριστου κλίματος στην τάξη μεταξύ εκπαιδευτικών και μαθητών/τριών και προάγει την ανάπτυξη κοινωνικών δεξιοτήτων και χειρισμών μεταξύ των ανθρωπίνων σχέσεων. Εξάλλου αυτές οι δεξιότητες αποτελούν σημαντικούς στόχους του σύγχρονου σχολείου, καθώς μέσα στις μικρο-κοινότητές του συνηφαίνονται διαφορετικές κουλτούρες και νοοτροπίες.
description: The continuous enrichment of the curriculum framework for Religious Education in secondary school combined with new teaching methods of Educational Drama, as well as the implementation of Information and Communication Technologies (ICT) in education, impels the critical review of trends, theories and good practices in teaching and educating students. In our multicultural era, knowledge acquisition is succeeded when teachers empower students to obtain that knowledge and develop essential skills to prepare for life. Making such a journey requires an inspirer, such as the teacher, a well-designed lesson plan and, of course, students' participation. The aim of this dissertation is to explore the good practice of Role Playing and the benefits it brings to students so that it contributes to their integration into the school community, but also in every social group. Different Role Playing games were implemented in the research conducted in Secondary Education. These were applied in the course plan for the three grades of Secondary Education, which in the stage of reflection were connected with selected ICT applications (OpenWebQuest, Comic, PowerPoint). The quantitative research, structured with a questionnaire to evaluate the whole project, aimed to investigate the benefits of Role Playing for the students' education. More specifically, the benefits of Educational, Cognitive, Pedagogical, Social and Emotional-Psychological content were explored. An information model was created to present the results of the research. According to the research, the sample selection is represented as an indicator capable of pointing to the preference-effectiveness of the Role Playing. The results obtained are quite encouraging because the Sample Preference Average often touches the ‘Moderate’, ‘Considerably, ‘Very Much’ preferences for the benefits of the Role Playing mentioned above. Finally, the integration of Role Playing as a model for social skills development in teaching practice is not proposed as a panacea, but it is a safe practice in teaching Religious Studies and the transmission of its inner messages. Adolescents via Role Playing approach better the issues of life, which they raise themselves and seek their solutions, embracing the truths of the Gospel. In addition, this technique contributes to creating a pleasant classroom atmosphere between teachers and students and promotes the development of social skills between human relationships. After all, these skills are decisive goals of the modern school, as different cultures and mentalities intertwine within its micro-communities.